Ṭṭfen abrid jbed jbed, xelḍen ɣer leqṣer-idin qqimen ttrajan, rajan rajan rajan, annaka xeldent-d teyyidin, ḥewwment ḥewwment annaka ḥed ma hennant-t, nehni ffren iman-nsen, ṭeyycent aydin n rric d waydin n lqec, udfent tḥemmament, ixleḍ-itent-id memmi-s n ṣṣulṭan isama-d s qli qli, ihenna-tt mani tessers lqec-nnes, irfed-as-tt-id, nehni mmirent si tteḥmimet, gint amm ttraḍent lqec-nsent, annak tin lqec-nnes ulac, utint, utint utint ma kan walu, ad tekkes tict si yessma-as rric, ad t-tqis annak yigit niɣ yeḍyeq, lmuhim ud as-d-yusi ca, nnant-s a-tt-a lefkert, yettwaker-as, ad am-d-nawi lqec-nnem yict d ajdid w ad d-nas ad cem-nawi. Tenna-asent neč ad welliɣ ɣer leqṣer, kennemti ruḥemt, nehni kkrent netta yerg-d ɣer-s, yenna-as lazem ad cem-awiɣ mahma kanet ḍḍuruf.